ועדת החוקה, חוק ומשפט, כנסת 24, פרוטוקול מספר 89, 2021-10-20 10:20

גלעד קריב: חבריי וחברותיי, אנחנו פותחים את הדיון הבא.

גלעד קריב: מכובדיי, בוקר טוב לכולם.

גלעד קריב: תודה לכל המתכנסים ומתכנסות.

גלעד קריב: אנחנו שבים ומברכים את שר המשפטים גדעון סער שנמצא כאן איתנו.

גלעד קריב: אני מתנצל על כך שהדיון מתחיל באיחור.

גלעד קריב: יש איתנו משתתפים רבים.

גלעד קריב: אני לא אזכיר את כל הנוכחים כאן בחדר, למרות שלרוב אנחנו כן מנסים להזכיר בשמם את כל מי משתתף כאן בדיון.

גלעד קריב: אני כן מבקש לברך על הגעתם את מנהל הנהלת בתי המשפט, את ד"ר יגאל מרזל.

גלעד קריב: השופט מרזל, ברוך הבא.

גלעד קריב: וגם את יושבת-ראש הרשות לניירות ערך ענת גואטה.

גלעד קריב: גברת ענת גואטה, ברוכה הבאה; וכמובן כל יתר הנוכחים והנוכחות מכובדים ומכובדות גם הם.

גלעד קריב: תודה לחברי הכנסת שמצטרפים לדיון.

גלעד קריב: נמצאים איתנו חבר הכנסת קרעי מסיעת הליכוד, חבר הכנסת כלפון מסיעת ימינה, חבר הכנסת אשר מסיעת יהדות התורה, חבר הכנסת בגין מסיעת תקווה חדשה, חברת הכנסת לסקי ממרצ, חבר הכנסת צביקה האוזר מסיעת תקווה חדשה וחבר הכנסת רוטמן מסיעת הציונות הדתית.

גלעד קריב: תודה.

שלמה קרעי: זה גם נוהל חדש שמקריאים את השמות?

גלעד קריב: אני תמיד מכבד בפתח הדיון את חברי הכנסת מגיעים בתחילת הדיון ומזכיר את שמם.

גלעד קריב: אני משתדל גם להזכיר את חברי הכנסת הנוספים שמצטרפים.

גלעד קריב: הציבור צריך מי מהנבחרים ומהנבחרות משתתף בדיון.

גלעד קריב: מכובדיי, אנחנו פותחים היום את הדיון בצו בתי המשפט (הוספת עניינים כלכליים) התשפ"א–2021.

גלעד קריב: הצו עוסק בבית המשפט הכלכלי או לעניינים כלכליים, בהרחבת מוטביו, ובהרחבת הנושאים שבהם הוא עתיד לעסוק.

גלעד קריב: הסוגיה היא סוגיה גם משמעותית וחשובה וגם סוגיה בעלת השלכות רוחב על נושאים שונים.

גלעד קריב: בצד הצו שהוא זה שמונח כיום על שולחן הוועדה, אנחנו מודעים גם לעובדה שהכנסת אישרה השבוע בקריאה ראשונה הצעת חוק שמשיקה לנושא הזה ועוסקת בסוגיית המסכות המקומית בהקשר של פעולת מוטבים ובתי משפט לעניינים כלכליים.

גלעד קריב: הצעה הזאת נמצאת כרגע על שולחנה של ועדת הכנסת שעתידה להכריע לאיזו מוועדות הכנסת ההצעה תנותב.

גלעד קריב: וכמובן, ככל שוועדת הכנסת תשגר את ההצעה הזו לוועדת החוקה, אז הדברים יידונו גם מתוך זיקה.

גלעד קריב: אנחנו מקיימים הבוקר הזה דיון עיקרוני.

גלעד קריב: אנחנו הודענו מראש שלא תתקיים בסופו הצבעה, כי ההנחה שלנו היא שיש כאן סוגיה שיהיו אליה גם התייחסויות רבות וגם יש דברים שצריך למצות בדיון.

גלעד קריב: עם זאת, שר המשפטים ביקש לפתוח את הדיון בסוגיה החשובה הזו, ומייד נפנה אליו.

גלעד קריב: לקראת הדיון הבא שייקבע בהקדם – אנחנו נמתין להחלטת ועדת הכנסת ואז נתייעץ – אבל אני אומר שהוועדה תקדם, לבקשת הממשלה, את הטיפול בסוגיה הזאת תוך מיצוי דיון בצורה מעמיקה וראויה כפי שאנחנו עושים תמיד.

גלעד קריב: לקראת הדיון הבא, הלשכה המשפטית גם תיתן את ההתייחסות שלה בכתב לטובת חברי וחברות הכנסת.

אבל הכוונה היא לקדם צווים לפני?

גלעד קריב: אני בעניין הזה לא רוצה לקבוע מסמרות, כי עוד לא חשבנו על הסוגיה.

הבנתי.

אוקיי.

גלעד קריב: אני איוועץ גם עם הלשכה המשפטי, גם עם הממשלה שמציעה גם את הצעת החוק - - -

יש פה עוד את הצו.

גלעד קריב: נכון.

גלעד קריב: גם את הצו וגם את הצעת החוק.

גלעד קריב: דעתה של הנהלת בתי המשפט בהקשר הזה חשובה מאוד.

גלעד קריב: אז אני עוד לא רוצה לקבוע מסמרות וגם מכבד את ועדת הכנסת.

מקובל.

גלעד קריב: למרות שביתה הטבעי של הצעה הוא כאן, אבל בסמכותה של ועדת הכנסת גם לשגר את ההצעה לוועדות אחרות.

הייתי בא להצביע בשביל זה, אבל אני לא יכול להצביע.

גלעד קריב: אנחנו באמת ותמים מקווים - - -

שבים ופונים.

גלעד קריב: גם שבים ופונים וגם מקווים שהסוגיה תיפתר בהקדם האפשרי.

שמחה רוטמן: רק בהקשר הזה, רק מהצבעה הקודמת, אני חייב לומר שלפי המנגנון, אם יש לסיעה של שישה מנדטים שלושה חברים בוועדת החוקה, לליכוד היה צריך להיות - - - וגם לנו היו צריכים להיות שלושה חברים, ואז הכול היה בסדר.

גלעד קריב: יודע חבר הכנסת רוטמן שבקואליציה הייצוג בוועדות נקבע כחלק מהסכמים הקואליציוניים.

גלעד קריב: והוא בקיא בעניין הזה לא פחות ממני.

גלעד קריב: אז אני לא מתייחס כרגע לסוגיה החשובה של ייצוג האופוזיציה בוועדות.

גלעד קריב: אני אומר, סוגיה חשובה, כבדה.

גלעד קריב: אני מקווה שהיא תיפתר מהר.

גלעד קריב: אני מאוד חפץ בהשתתפותם.

והציפייה שלנו היא - - -

גלעד קריב: מכובדיי, אנחנו חייבים להיכנס לדיון.

גלעד קריב: יודעים כל חברי האופוזיציה שהגיעו לוועדה הזאת שהזמנו אותם להשמיע את קולם בהרחבה, גם אם הם לא הצביעו ואינם חברי הוועדה מין המניין.

גלעד קריב: אדוני השר, בבקשה.

גדעון סער: תודה, אדוני היושב-ראש.

גדעון סער: רק להעיר להערתו של חבר הכנסת רוטמן - - -

גלעד קריב: רק ברשותך, רגע, אדוני.

גלעד קריב: רק ברשותך, אדוני השר.

גלעד קריב: מכיוון שעשינו את הבירור המשפטי ויש מנגנון של רוויזיה גם על ההחלטה שקיבלנו.

גלעד קריב: אני קובע שבשעה 11:00 אנחנו נעשה עצירה לרגעים אחדים.

גלעד קריב: נעשה הצבעה חוזרת בעקבות בקשת הרוויזיה ונמשיך.

גלעד קריב: אדוני השר, בבקשה.

גבי לסקי: מישהו שלא חבר הוועדה יכול לקבל?

גלעד קריב: לבקש רוויזיה, כן.

גור בליי: כל חבר כנסת.

גלעד קריב: מכובדיי, זכות הדיבור אצל שר המשפטים.

שמחה רוטמן: בינתיים רק - - -

שלמה קרעי: את זה עוד לא לקחתם לנו.

גלעד קריב: שקט, מכובדיי.

גלעד קריב: שר המשפטים, בבקשה.

גבי לסקי: רק לומדים מכם.

זאב בנימין בגין: אתה שואל למה אני מחייך.

זאב בנימין בגין: יעקב, לצערי, בלתי אפשרי - - -

גלעד קריב: ששש, גבי.

גלעד קריב: מכובדיי, זכות הדיבור אצל שר המשפטים.

גדעון סער: אני רק אציין, מאחר שהדברים נאמרו שוב ושוב, למען הפרוטוקול, שכאשר נקבעו הרכבי הוועדות אנחנו, דהיינו סיעת תקווה חדשה, ויתרה על ייצוגה בוועדות מסוימות כמו ועדת העבודה והרווחה.

גדעון סער: קיבלה ייצוג בוועדת החוקה.

גדעון סער: בנוסף, יש נציג נוסף שלנו שבהסכמת סיעת ישראל ביתנו יושב על מכסת סיעת ישראל ביתנו.

גדעון סער: בקיצור, זה דבר שמקובל בחיים פרלמנטריים.

גדעון סער: ואני מניח שרוטמן, שהוא עדיין פרלמנטר צעיר, ברבות הימים ילמד שלדבר הזה יש תקדימים והוא מקובל.

גדעון סער: לגופו של העניין, אדוני היושב-ראש, יש פה בעצם מהלך משולש.

גדעון סער: מהלך אחד זה הצו העומד לדיון של הוספת העניינים הכלכליים.

גדעון סער: אני ארחיב עליו.

גדעון סער: מהלך של החוק שציינת שנוגע לסוגיית הסמכות המקומית שהמליאה אישרה בקריאה ראשונה ביום שני.

גדעון סער: ומהלך השלישי, בהסכמה עם משרד האוצר, של תוספת תקציב בשלב הראשון לשישה תקנים של שופטים לבתי המשפט הכלכליים כדי לטפל באותה בעיה שאני אציג.

גדעון סער: והרקע לצו הזה נעוץ בדוח מבקר המדינה שקבע שמשרד המשפטים והנהלת בתי המשפט צריכים להידרש לטענות משמעותיות לשקול הקמת בתי משפט ייעודיים או הרחבת סמכות של בתי משפט כלכליים, כך שהם ידונו גם בהליכי חילוט ובהלבנת הון או ינקטו אפיק אחר שייתן מענה מקצועי ומהיר לשמיעת התיקים הללו.

גדעון סער: יש צוואר בקבוק בכל הנוגע לטיפול של בתי המשפט בתיקי פשיעה כלכלית.

גדעון סער: אלה תיקים מורכבים.

גדעון סער: אלה תיקים עם היקף גדול של חומר חקירה, ויש עיכוב גדול בבירור התיקים הללו.

גדעון סער: אני רוצה להתייחס מתוך דוח של ועדה בראשות סגן נשיא בית המשפט המחוזי בתל אביב, השופט חאלד כבוב, שהתייחס לסוגיה הזאת, והוא קבע כך: הצורך לטפל בכשלים קיימים כיום בניהול פשיעה כלכלית ובהם תיקי מס והלבנת הון, הפוגעים אנושות ביכולת הרתעה של רשויות החוק, הודגש משכם הארוך של הליכים אלו בהתייחס לשני צווארי בקבוק מרכזיים שקיימים היום במערכת בתי המשפט.

גדעון סער: אחד, פרק זמן ממושך בין שלב הגשת כתב האישום ועד תחילת שמיעת הראיות בתיק; כשנתיים בתיקי פשיעה כלכלית מורכבים ושנה וחצי בתיקי מס מורכבים.

גדעון סער: השני הוא פרק זמן ממושך בשלב תחילת שמיעת הראיות בתיק ועד קבלת הכרעה שיפוטית.

גדעון סער: והדבר הזה הוא בהחלט נתון מאוד מטריד.

גדעון סער: כשל נוסף שהוא מציג, שפוגם בתפקוד המערכת, הוא הפער בין מועד התפיסה לבין מועד החילוט.

גדעון סער: למרות שהמשטרה תופסת במסגרת תיקי הלבנת ההון ורכוש המיועד לחילוט בהיקפים מצטברים של מיליארדי שקלים, הרי שביחס לחילוטים שבוצעו בהיקפים של מאות מיליוני שקלים לא מתקבלות החלטות שיפוטיות במשך שנים ארוכות.

גדעון סער: לכן עולה המסקנה שבשנים האחרונות ניכרת מגמה מדאיגה של האטה ואף רגרסיה בתחום שנמצא, בין היתר, בהיעדר איזון הדדי בין מאמצי גופי האכיפה לבין התנהלות מערכת המשפט.

גדעון סער: זאת אומרת, אנחנו צריכים הקשרים הללו לתת מענה.

גדעון סער: אני במכתב שלי ליושב-ראש הוועדה התייחסתי לסוגי העבירות הרלוונטיים, שהם ערערים על הליכי תפיסה לפי סעיף 3 לחוק איסור הלבנת הון בהיקפים גדולים.

גדעון סער: לגבי אישומים, עבירה לפי סעיף 3 לחוק איסור הלבנת הון בסכומים של מעל ל-5 מיליון שקלים או עבירה לפי סעיף 220 לפקודת מס הכנסה ששוויה עולה על 10 מיליון שקלים.

גדעון סער: אני חושב – ואני גם נותן פה הקשר קונקרטי – יש גם במסגרת המאבק בפשיעה במגזר הערבי, הצורך בהתמודדות עם פגיעה כלכלית.

גדעון סער: זה רכיב מאוד מאוד חשוב.

גדעון סער: לכן, הגענו למסקנה שבתי המשפט הכלכליים, שעסקו עד היום בעיקרם בנושא של ניירות ערך, יעסקו גם בסוגיה של הפשיעה הכלכלית.

גדעון סער: הייתה על זה מחלוקת במובן הזה שהרשות לניירות ערך סברה אחרת.

גדעון סער: הנושא מוצה בשורה של דיונים.

גדעון סער: אני הגעתי למסקנה, היועץ המשפטי לממשלה הגיע למסקנה, לעניין זה הרשות המבצעת והרשות השופטת הגיעו לאותה דעה שזה הפתרון הנכון.

גדעון סער: אני לא נכנס כרגע להקצאת השופטים בתוך המחלקות, מי יעסוק בתיקים כאלה, מי יעסוק בתיקים אחרים, מי יעסוק גם וגם.

לא.

אבל גם שם מונח הפתרון.

גדעון סער: אבל ניתנה מחויבות שהטיפול המקצועי בתיקים שהם תיקים שהיום מתעסקים איתם בבתי משפט הכלכליים, תיקי ניירות ערך, לא ייפגע כתוצאה מהשינוי הזה.

גדעון סער: אני אומר פעם נוספת, יש עלינו פה אחריות מאוד גדולה.

גדעון סער: משרד האוצר, שלא מכיר בדרך כלל בדברים האלה, הלך גם להקצאה של תקנים כולל במסגרת התקציב החדש שיובא להצבעה פה בתוך שבועיים-שלושה.

גדעון סער: ואלה כלים שלובים.

גדעון סער: אני מאוד חשוב שחשוב שנשמע גם את עמדת הנהלת בתי המשפט, גם את עמדת הרשות לאיסור הלבנת הון בסוגיה הזאת, גם את עמדת הפרקליטות שעוסקת בתיקים הללו, כדי להתרשם מכך שכל מי שעוסק כיום בסוגיה של פשיעה כלכלית מכל זווית שהיא מרגיש שהשינוי הזה הוא הכרחי.

גלעד קריב: אדוני השר, תודה.

גלעד קריב: חבר הכנסת אשר ביקש להתייחס, מכיוון שהוא צריך לצאת.

בגלל השאילתה שלי.

שמחה רוטמן: Me, too.

גלעד קריב: אז אנחנו כמובן נפנה אליכם ראשונים בגלל השאילתה במליאה שמתחילה ב-11:00.

גלעד קריב: אבל אני רוצה להציע - - -

גדעון סער: הדיון ממשיך אחרי 11:00?

גלעד קריב: כן.

גלעד קריב: עוד רבע שעה.

גלעד קריב: קיבלנו היתר, כדי להשלים.

גלעד קריב: הטרחנו אנשים להגיע.

גלעד קריב: אני אומר כך.

גלעד קריב: ראשית, חשוב לומר, הדיון יימשך בישיבה הבאה.

גלעד קריב: זה לא שאנחנו ממצים היום את הדיון וההצבעה תהיה בישיבה הבאה באופן מיידי.

גלעד קריב: יש הרבה דוברים.

גלעד קריב: יש כאן גם דוברים מן האקדמיה שמבקשים להתייחס לעניין.

גלעד קריב: הם הפעם נמצאים בזום.

גלעד קריב: לא נמצה את כל התייחסויות של כל הרשויות בפעם הזו.

גלעד קריב: ולכן הדיון יימשך בפעם הבאה.

גלעד קריב: ונודיע כמובן כמנהגנו מראש אם תהיה הצבעה או לא, גם מתוך זיקה לשאלת הצעת החוק.

גלעד קריב: אני רוצה רק לבקש, חבר הכנסת אשר, את הסכמתך שלפני ההתייחסות שלך נפנה למנהל בתי המשפט, השופט מרזל, או שאם זמנך דחוק, אז נפנה עכשיו.

גלעד קריב: בסדר?

בסדר.

גלעד קריב: אני חושב שחשוב לשמוע.

גלעד קריב: אני רק אציין, אני חושב שיש פה מהלך מתואם של הממשלה ושל הנהלת בתי המשפט.

גלעד קריב: וחשוב שנשמע את עמדתכם לפני ההתייחסות.

גלעד קריב: אני אומר שאנחנו בהחלט נשמע היום גם את התייחסות של הרשות לניירות ערך שמביעה את החששות שלה מתוך המהלך.

שוק ההון.

אוקיי.

גלעד קריב: והדיון פה יהיה דיון ממצה.

גלעד קריב: אז בבקשה, השופט מרזל.

גלעד קריב: לאחריו – חבר הכנסת אשר.

יגאל מרזל: תודה רבה, אדוני היושב-ראש.

יגאל מרזל: כפי שציין שר המשפטים, מדובר כאן גם במהלך חשוב, גם במהלך מתואם וגם במהלך מבוסס מבחינת עבודת המטה שנעשתה והכיוון העתידי שאליו הולכים.

יגאל מרזל: פירט כאן השר את הרקע לעניין הזה.

יגאל מרזל: אותו דוח של מבקר המדינה וגם של ארגון FATF שעוסק בנושא הזה.

יגאל מרזל: אין מחלוקת על הצורך.

יגאל מרזל: נדמה לי שגם אותם אלה שכרגע מתנגדים למהלך הזה, אני חושב שלא מתנגדים לצורך לטפל בעניין הזה, אפילו לדחיפות.

יגאל מרזל: והזכיר כאן השר גם את הסכומים הכספיים שבהם מדובר.

יגאל מרזל: זה בעצם כסף, סכומים של חילוט מבוקש בסכום שעולה על מיליארד שקלים.

יגאל מרזל: ונדמה לי שטובת הציבור כמובן מחייבת גם טיפול בעניין הזה.

יגאל מרזל: כפי שכבר צוין, משרד האוצר נרתם לעניין הזה ונכון להקצות לצורך העניין הזה באופן המיידי מינוי של שישה שופטים בבתי המשפט המחוזיים, כאשר לפי עבודה פנימית שנעשתה ברשות השופט כבוב, סגן הנשיא, ושופטים אחרים וגורמים אחרים וצוותים שעסקו בעניין הזה, השופטים האלה אמורים לכהן ולהרחיב את המחלקות הכלכליות בבתי המשפט הכלכליים בעיקר בתל אביב, יש מחלקה קיימת, וגם בחיפה.

יגאל מרזל: כאשר כפי שכבר צוין, כתבי האישום וערערים בתחומים האלה, שכיום מתבררים במחוזות אחרים בארץ, יתנקזו לבתי המשפט האלה.

יגאל מרזל: זה המהלך המשלים שצוין מקודם שמקודם כרגע באמצעות חקיקה הראשית.

יגאל מרזל: צוין כאן קודם שנשמעו העמדות של הגופים הרלוונטיים.

יגאל מרזל: אני רוצה רק לחדד את העניין הזה.

יגאל מרזל: באמת נעשתה כאן, בלוחות זמנים קצרים, עבודת מטה מאוד מקיפה.

יגאל מרזל: צוות בראשות השופט כבוב למעשה התכנס פעמיים ושמע את כל העמדות של הגופים הרלוונטיים.

יגאל מרזל: אני בכוונה רוצה להדגיש שבעצם מי שעמד בראש הצוות הזה הוא סגן הנשיא כבוב, שהוא אחד מהשופטים המרכזיים והדומיננטיים במחלקה הכלכלית כפי שהיא פועלת כיום.

יגאל מרזל: והסיבה שאני מדגיש את זה היא כי מן הסתם אנחנו נשמע היום – אם יספיק הזמן; ואם לא, כשהדיון יתחדש – התנגדות שעיקרה החשש מפני התפקוד והפגיעה בתפקוד של המחלקה הכלכלית כפי שהיא מתפקדת היום.

יגאל מרזל: אז יש חשיבות, לדעתי, בראש ובראשונה שנזכור שמי שעומד בראש הצוות המקצועי שדן בעניין הזה וגם הגיע למסקנה שאין מה לחשוש מהפגיעה הזו הוא מהשופטים המרכזיים בתוך המחלקה הזו.

יגאל מרזל: ולכן מי אם לא הוא ומי אם לא האנשים שנמצאים בתוך המחלקה יודעים היטב שהחשש הזה אינו חשש מבוסס באופן שיכול לעמוד אל מול הסיבות לתיקון החשוב הזה.

יגאל מרזל: הצוות כאמור שמע את עמדות כל הגופים הרלוונטיים, ואני מניח שגם נשמע בהמשך את אותן עמדות של הגופים הרלוונטיים שתומכים ויוסיפו מן הסתם נימוקים מדוע המהלך הזה הוא חשוב, אם מכיוון פרקליטות המדינה, אם מכיוון הרשות לאיסור להבנת הון, משרד האוצר וגופים אחרים.

יגאל מרזל: אני אדגיש כאן שהצוות נתן את דעתו לטענה שצפויה או שיש חשש לפגיעה בתפקוד של המחלקה הכלכלית כמהותה היום, וכפי שאמרתי מקודם, לא מצא שמדובר בחשש מבוסס.

יגאל מרזל: אני אפנה גם לתזכיר הצו ולאמירה הברורה שמופיעה בו, שאני רוצה כאן לומר בצורה הכי ברורה בתור מנהל בתי המשפט, ואני אומר את זה לאחר בירורים שעשינו שוב ושוב עם נשיא בית המשפט המחוזי בתל אביב ועם כל הגופים הרלוונטיים.

יגאל מרזל: הדברים מופיעים, ואני מצטט כי זה חשוב, זה רק שורה וחצי: "אין כוונה שבהרחבת סמכויות המחלקה הכלכלית, לפי הצו, יהיה משום שינוי במתכונת הטיפול היעילה והמקצועית הקיימת כיום לטובת בירור עניינים כלכליים הנוגעים לשוק ההון הנידונים בבתי המשפט".

יגאל מרזל: אני חוזר כאן היום בדיון בוועדה על האמירה הזאת.

יגאל מרזל: הנהלת בתי המשפט עומדת מאחוריה.

יגאל מרזל: אני רוצה גם לומר שיכול להיות שנשמע כאן אמירה שאומרת: טוב, תפצלו בין מחלקות, ותעשו שופטים שיהיו לתחום הזה ושופטים שיעשו דברים אחרים.

יגאל מרזל: ההקצאה של שופטים וההחלטה איזה שופט או איזו שופטת מטפלים באילו עניינים היא זה עניין פנימי של בתי המשפט.

יגאל מרזל: זה חלק מעצמאות בתי המשפט.

יגאל מרזל: הדברים נעשים כעניין של יום ביומו.

יגאל מרזל: ועל דרך הכלל, הדברים האלה לא מוסדרים ונדמה לי גם שלא אמורים להיות מוסדרים, אלא אם כן יש טעם יוצא דופן לכך במסגרת חקיקה.

יגאל מרזל: הניסיון המצטבר הראה שהנהלת בתי המשפט טיפלה והשופטים טיפלו בזה, והמחלקה הכלכלית, בצורה מצוינת בהיבטים של ניירות הערך.

יגאל מרזל: לא רק שאין כוונה לשנות את העניין הזה, גם אין סיבה.

יגאל מרזל: דיבר הדוח של השופט כבוב על הצורך בהכשרת שופטים.

יגאל מרזל: דיבר גם הדוח על החשיבות בכך שהעניינים האלה ירוכזו במחלקה אחת שיש לה ניסיון מקצועי ניכר ובידי שופטים ייעודיים לעניין הזה תוך יצירת ודאות ואכיפה משמעותית.

יגאל מרזל: לכן ממכלול הטעמים האלה, העמדה שלנו היא שמדובר כאן בתיקון חשוב.

יגאל מרזל: כפי שציין השר, תיקון שיש לו שלושה מהלכים שצריכים כולם להיות מושלמים, גם הצו, גם החקיקה וגם התקינה השיפוטית שתבוא יחד עם זה.

יגאל מרזל: צריך לומר שהעניין הזה הוא כבר דחוף וחשוב להשלים אותו בהקדם האפשרי.

יגאל מרזל: אנחנו מבחינתנו כאמור מצפים לתיקון הזה, למינוי של השופטים המתאימים לעניין הזה.

יגאל מרזל: הם יעברו הכשרות ויוכלו לתפקד בצורה מצוינת בתוך המחלקה הזו.

יגאל מרזל: עניין אחרון, ואת העניין הזה אני גם רוצה להדגיש שוב, הוא בנושא הזה של מה יקרה עם התיקים הקיימים של ניירות הערך.

יגאל מרזל: אז קודם כול, מספר השופטים שמטפלים בנושא הזה היום ו- - - השופטים הוא דבר שהנהלת בתי המשפט החליטה עליו.

יגאל מרזל: הוא לא היה שום סיכום ושום התחייבות.

יגאל מרזל: אנחנו בעצמנו לקחנו את זה על עצמנו.

יגאל מרזל: אז אין סיבה לחשוש שהעניין הזה ישתנה.

יגאל מרזל: אבל מכל מקום, הוא רק מעיד על הרצינות שאנחנו לוקחים את העניין.

גלעד קריב: רק בעניין הזה נדגיש שכיום ישנם שלושה שופטים שמיועדים לתחום הזה.

יגאל מרזל: כן.

יגאל מרזל: אבל אני אומר את זה במובן הזה - -

לתחום של ניירות ערך?

גלעד קריב: כן, כן.

יגאל מרזל: - - שהנהלת בתי המשפט לקחה על עצמה מראש את היקף הטיפול זה כי זה מה שהיה צריך בלי שהייתה התחייבות.

יגאל מרזל: אני אומר את זה כדי להראות שלא צריך את העניין הזה להכניס לרגולציה.

יגאל מרזל: העניין השני, ואחרון, אדוני, הוא היתרון לגודל.

יגאל מרזל: דווקא אלה שחוששים, לדעתנו, לפגיעה בתחום של ניירות הערך, לדעתנו, צריכים להיות נשכרים ולראות תועלת בכך שהמחלקה תגדל.

יגאל מרזל: מדוע?

יגאל מרזל: מצב שבו שלושה שופטים מטפלים בתחום מסוים, יהי אשר יהי, הוא יכול לגרור תקלות.

יגאל מרזל: שופטים פורשים, שופטים מתמנים, ושופטים יוצאים לשבתונים.

יגאל מרזל: כאן היתרון לגודל הוא משמעותי בשני התחומים.

יגאל מרזל: ככל המחלקה תגדל ויתמנו שופטים שעברו את ההכשרות המתאימות, כולם יצאו נשכרים.

יגאל מרזל: זאת אומרת, זה ממש מקרה קלאסי של יתרון לגודל.

יגאל מרזל: ונוסיף, כפי שאמר השר, שמדובר במהלך ראשון שאמור להתרחב בהמשך במינויים שופטים נוספים אולי גם במקומות אחרים בארץ, ככל שיהיה בכך צורך.

יגאל מרזל: ולכן אנחנו, לסיכום, אדוני וחברי הוועדה הנכבדים, תומכים במהלך.

יגאל מרזל: אנחנו חושבים שהוא חשוב, נכון ואפילו דחוף, ושהחששות שהובעו ואולי יובעו כאן בהמשך יש להם מענה מתאים גם בצו וגם בהתחייבות של בתי המשפט וגם בפרקטיקה שהייתה עד היום.

יגאל מרזל: תודה רבה.

גלעד קריב: תודה, השופט מרזל.

גלעד קריב: אנחנו נשמע את חבר הכנסת אשר.

גלעד קריב: נשמע כל חבר כנסת שירצה היום, נספיק שיתייחס.

גלעד קריב: חבר הכנסת רוטמן ולאחר מכן, בכוונת מכוון, נזמין אותך ד"ר ענת גואטה.

ענת גואטה: לא ד"ר עדיין.

גלעד קריב: לעתיד.

גלעד קריב: בסדר גמור.

גלעד קריב: אז הגברת ענת גואטה, להתייחס דווקא מכיוון שחשוב שנשמע גם את החששות מפני המהלך, ונמשיך את הדיון.

גלעד קריב: אז בבקשה, חבר הכנסת אשר.

תודה רבה, אדוני היושב-ראש.

אני קודם כול רוצה להקדים.

אני כאן לא בפוזיציה של אופוזיציה.

אני קורא לזה אולי תהליך חפיפה של העברת תפקיד.

גלעד קריב: אני תמיד שמח ללמוד ממך.

אז הינה, אנחנו עושים את תוך כדי תנועה.

והסיבה היא שבאמת בשלהי - - -

זאב בנימין בגין: שנייה.

זאב בנימין בגין: תסביר למוזמנים, יעקב.

חברים, בין הקדנציה הקודמת - - -

גבי לסקי: הוא היה יושב-ראש הוועדה.

זאב בנימין בגין: היית יושב-ראש.

גלעד קריב: מכיוון שיש לנו מניעה לעשות את זה במסדרונות, נכון, חבר הכנסת אשר?

גלעד קריב: אז אנחנו עושים את זה בתוך חדרי חדרים.

אני בחיים לא חפפתי ראש במסדרון.

גלעד קריב: בסדר גמור.

גלעד קריב: אנחנו בשמחה לומדים מניסיונך.

אוקיי.

אז אני רק רציתי להסביר את הזה, כי מאחר שבאמת הדבר הזה הגיע אלינו בשלהי הקדנציה הקודמת.

ומה שהגיע אלינו היו גם הצווים וגם התקנים, זאת אומרת, כל הנושא של הרחבה של בתי המשפט הכלכליים.

ואני רוצה לומר לך, אדוני, שאני תמכתי בכך ואני תומך בזה גם היום.

אני חושב שהחיזוק של ההרחבה של בתי המשפט הכלכליים הוא חשוב, במיוחד כשזה מגיע יחד עם הוספת תקנים.

אבל פה אני באמת רוצה להגיע לפרקטיקה, כי בזמנו באמת עלתה המחלוקת הזאת בעניין הזה ולא בגלל שמישהו אחר ככה או ככה.

אתה יודע, אנחנו באים – אני הדוקטורט שלי הוא בעייתי.

זאת אומרת, אין דוקטורט, אבל בניהול יש קצת ניסיון.

גלעד קריב: גם לך אנחנו מאחלים שבעתיד יהיה לך.

בניהול יש לי קצת ניסיון, ואני יודע שלא עושים דבר טוב על חשבון דבר טוב אחר.

צריך נורא להיזהר, כשאתה צועד קדימה בטוב, שזה לא יהיה על חשבון משהו אחר טוב.

אני אקח דוגמה דווקא בתחום הרפואה.

נגיד שנאחד – אני חושב שפעם זה היה ככה אולי; אני עוד הייתי צעיר כנראה – נגיד שהיום ניקח את המבנה של משרד הבריאות ובגלל עניינים כאלה ואחרים של כספים והקצאות כספים, נאחד את המחלקה הפנימית עם מחלקת לב.

זה אני חושב שהיה פעם אותו דבר, לדעתי.

מה עלול לקרות?

עלול לקרות שמחלקת הלב תאפיל תוך כדי תנועה על המחלקה הפנימית בהרבה מאוד דברים.

זה מאוד יכול להיות.

ואם נתייחס לזה רגע ונשלים את הנמשל, יש עבודה מצוינת שמתנהלת – אגב, מתנהלת על ידי השופטים שלכם – שמתנהלת בנושא הכלכלי ונותנת פתרון לבעיות קשות מאוד שיש להן השלכות כלכליות נרחבות מאוד על מדינת ישראל בחלק של ניירות ערך, שוק ההון וכל הדברים הללו.

אלה דברים שקטים אבל עם הרבה עוצמה מאחוריהם.

היום זה מתנהל טוב.

אני לא חושב שהבקשה שלהם הייתה להגדיל את החלק שלהם ליותר.

אם כן, אז צריך לראות, לצמצם את זה.

ברגע שאתה מאחד – אדוני השר, הייתי רוצה את הקשבתך.

גדעון סער: אני מקשיב.

ברגע שאתה מאחד את הכול ביחד – זה נכון, אדוני מנהל בתי המשפט, יש יתרון גודל.

אבל לפעמים ביתרון גודל צריך גם, כן גם בחקיקה או בצו או שתהיה הסכמה קודם איך אתה לוקח – כי אתה דיברת על מחלקה.

אתה יודע, אני מגיע מארגונים שיש בהם אגף ויש מחלקות.

אם נדע לנתב כרגע, לפחות לתקופה מסוימת, כי נכון אחר כך פורשים שופטים ואיך אתה משלים, אבל אם נשאיר את המסלול הזה כמסלול חי ועובד על שלושה-ארבעה שופטים, והתוספת או חלק מהקיים – אני לא יודע כמה יש היום, נדמה שיש שישה בפועל?

קריאה: שלושה.

שלושה, זה מה שקיים היום.

גלעד קריב: שלושה.

גלעד קריב: שלושה, ויצטרפו שישה תקנים.

ושישה התקנים האלה ילכו כרגע וימוקדו בפשיעה הכלכלית, בדברים הללו, לפחות לתקופה של הבנה והסכמה בעניין הזה, זה כן צורך שאנחנו צריכים.

תראה, אנחנו מאוד אוהבים עצמאות, כן?

אבל עם כל הכבוד, בסוף זה מגיע לחקיקה.

זאת אומרת, אם עצמאות של בתי המשפט היא כל כך רחבה, אז למה אנחנו פה?

ואם אנחנו פה, אנחנו חושבים וחשבתי אז, ואני מציע גם לך, אדוני היושב-ראש, כחלק מתהליך החפיפה, כן לעמוד על כך שתהיה, גם אם זה לא יוזכר בחוק, אדוני השר, שתהיה הסכמה ברורה על תפעול של הדבר הזה בלי שאחד יאפיל על השני.

והדבר הזה, ובזה אני מסיים, לא פותרים בעיה אחת ויוצרים בעיה אחרת.

צריך לנסות למצוא את הקואורדינציה בין הדברים.

ובכך, אני חושב, עשיתי את שלי בעניין הזה.

תודה.

גלעד קריב: תודה, חבר הכנסת אשר.

גלעד קריב: חבר הכנסת רוטמן ביקש להתייחס בקצרה.

שמחה רוטמן: אני אגיד באמת רק משפט אחד או שניים.

שמחה רוטמן: ראשית, אני מברך על כל מנגנון שמייצר התמקצעות בבתי המשפט.

שמחה רוטמן: אני בכלל הייתי רוצה לראות, כמו שקיים בהרבה מדינות מתוקנות, בית משפט כלכלי עם שלוש ערכאות או שתי ערכאות, בית משפט אזרחי עם שלוש ערכאות, בית משפט פלילי, בית משפט מינהלי.

שמחה רוטמן: התמקצעות זה טוב.

שמחה רוטמן: אנחנו היום איכשהו מספרים לעצמנו – כשאתה ממנה שופט, הוא ישר מקבל יחד עם כתב המינוי בטקס אצל נשיא המדינה את כל הידע המשפטי בכל התחומים, והוא יכול לדון בכול גם בעליון, גם במחוזי, גם בשלום.

שמחה רוטמן: הדבר הזה, בעיניי, הוא לא נכון.

שמחה רוטמן: ואני מאוד מאוד בעד התמקצעות וצמצום.

שמחה רוטמן: אני מתייחס לצו ולחוק שמונח כבר על שולחן הכנסת כמקשה אחת וכמכלול בשתי הרמות, גם ברמת הסולם ההיררכי של מערכת המשפט עצמה וגם בנושא הפיזור הגיאוגרפי.

שמחה רוטמן: אם אנחנו מדברים על כך שאנחנו מקימים מחלקה מתמקצעת בבית המשפט המחוזי בתל אביב לטובת ניירות ערך, נו, מילא.

שמחה רוטמן: אני מבין, עיקר הבורסה שם, יושבת שם.

שמחה רוטמן: אם אנחנו מדברים על פשיעה כלכלית, אם אנחנו מדברים על הרחבה, דווקא כשאנחנו מדברים על הרחבה, אני חושב שגם הנושא של הצמצום הגיאוגרפי, זאת אומרת, שמתוכנן ועומד על הפרק רק לתל אביב ולחיפה, פוגע פגיעה אנושה ראשית בחוק-יסוד: ירושלים בירת ישראל.

שמחה רוטמן: אנחנו בסופו של דבר פוגעים במעמדה של ירושלים, פוגעים ביכולת להקים בה משרדי עורכי דין גדולים, של רשויות המדינה השונות שנוגעות לדבר – בנק ישראל, הרשות לניירות ערך – שאמורות על פי חוק לשבת בירושלים וצריכות לעלות לעיר הקודש, בירת ישראל השנייה, הראשונה, השלישית, תל אביב.

גלעד קריב: הראשונה.

גלעד קריב: לרדת לשנייה.

גלעד קריב: ירושלים היא הראשונה.

שמחה רוטמן: כן, כן.

שמחה רוטמן: יפה.

שמחה רוטמן: טוב מאוד.

שמחה רוטמן: הרמתי לך, כי ידעתי שאתה תתקן, שזו באמת בירת ישראל ראשונה.

גלעד קריב: אתה רואה?

גלעד קריב: אתה רואה?

שמחה רוטמן: זה אחד.

שמחה רוטמן: ושניים, כנ"ל פשיעה הכלכלית בדרום, באר שבע.

שמחה רוטמן: אנחנו פוגעים ביכולת לפיתוח הפריפריה בתחום המשפטי.

שמחה רוטמן: בעיניי, זו טעות בריכוז הזה.

שמחה רוטמן: וגם בכל מה שקשור לסמכויות שלום ומחוזי, אני אומר להפך.

שמחה רוטמן: תקימו מחלקה כלכלית טובה בשלום כמו שעשינו בענייני חדלות פירעון, כי התוצאה של מה שעושים עכשיו, ריכוז הדברים במחוזי והעברת סמכויות למחוזי, הפקק הוא ערכאת הערעור.

שמחה רוטמן: בית המשפט העליון פקוק.

שמחה רוטמן: אנשים, ובייחוד אנשים שמחולטים להם כספים בהליך שעדיין לא הסתיים, יחכו שנים.

שמחה רוטמן: ובינתיים, בשלב הזה, הם תקועים.

שמחה רוטמן: אין להם כסף לעורך דין.

שמחה רוטמן: הדבר הזה לא נכון ולא טוב.

שמחה רוטמן: תודה.

גלעד קריב: תודה, חבר הכנסת רוטמן.

גלעד קריב: ואנחנו כמובן נעסוק בסוגיות שהעלית בדיון הבא, ואני מקווה כמובן שתהיה בו.

גלעד קריב: חברת הכנסת לסקי.

גלעד קריב: אני יודע גם שחבר הכנסת קרעי ביקש לדבר על זה.

גלעד קריב: כולם ידברו.

גלעד קריב: יש לנו את הזמן הדרוש.

גלעד קריב: חברת הכנסת לסקי, גברת גואטה, חבר הכנסת קרעי.

גלעד קריב: בסדר גמור.

גלעד קריב: ואני אומר מראש שלא לכולם נספיק לתת את זכות הדיבור היום.

גלעד קריב: נשמע עוד את המשנה ליועץ המשפטי שנוגעת לדבר.

גדעון סער: המשנה לפרקליט המדינה.

גלעד קריב: סליחה, המשנה לפרקליט המדינה שנוגעת לדבר.

גלעד קריב: וכל מי שלא ידבר כמובן היום, בדיון הבא.

גלעד קריב: הקול של כולם יישמע.

גלעד קריב: חברת הכנסת לסקי, בבקשה.

גבי לסקי: תודה רבה, כבוד היושב-ראש.

גבי לסקי: אני שמחה להשתמש בהזדמנות הזו שגם השר נמצא פה וגם מנהל בתי המשפט, ולומר כך: אם יש משאבים מוגבלים ואם אנחנו כבר עומדים לפתוח את האפשרות להרחיב את בית המשפט לעניינים כלכליים ולמנות שופטים ייחודיים, אז אני אומרת: סליחה, יש כבר רצון ודיבור הרבה זמן על בתי משפט מיוחדים לדיון בעבירות מין, שגם צריכים שופטים ייעודיים, צריכים התמקצעות, גם הנושאים הפליליים וגם הנושאים האזרחיים.

גבי לסקי: וזה שמישהו צריך לערער על חילוטים של מיליוני שקלים, זה לא יותר חשוב מדיונים בעבירות מין ותביעות אזרחיות בגין אותם דברים, שנשים צריכות לעבוד באותם מקומות, איפה שהן הוטרדו מינית וכל מיני דברים כאלה.

גבי לסקי: מבחינת החשיבות, אם תשאלו אותי, ומאחר שיש משאבים מוגבלים, צריכים קודם כול לדבר על זה.

גבי לסקי: יש הצעת חוק של חברתי מיכל רוזין, זהבה גלאון והשרה מרב מיכאלי כבר מהכנסת, מ-2015, לפי דעתי, שזה חודש בשנות העשרים.

גבי לסקי: אז אני יכולה להתייחס באופן קונקרטי לצו ולדברים שקרו פה, אבל אני לא יכולה לא להתייחס למכלול.

גבי לסקי: אז זה קודם כול על השולחן, שאני חייבת לקבל על זה תשובה, כי יש דברים, בעיניי, שהם יותר חשובים מבית המשפט הזה לעניינים כלכליים ואי-אפשר להתעלם מזה ולקדם דבר אחד בלי לקדם את הדבר השני.

גבי לסקי: מעבר לכך, הנושא גם של הסמכות המקומית, אני גם חושבת כעורכת דין, זה עניין בעייתי לבחור רק שני מחוזות דווקא מרכז, צפון, ולהתמקד רק שם.

גבי לסקי: לא בכדי יש עניינים של סמכות מקומית, שזה מקשה על כל הצדדים.

גבי לסקי: אני מבינה את הנושא של ההתמקצעות.

גבי לסקי: אבל כן לקחת בחשבון את הדברים, שברגע שאנחנו יודעים שיש בית משפט שמתמקצע בעניין של עבירות שקשורות לשוק, עבירות - -

גלעד קריב: ניירות ערך ותאגידים.

גבי לסקי: - - של ניירות ערך, זו גם התמקצעות מיוחדת, נפרדת, לדברים שקשורים להלבנת הון.

גבי לסקי: ואני אשמח גם לשמוע איך - - -

גלעד קריב: ברור.

גבי לסקי: שמעתי את הדברים של מנהל בתי המשפט.

גבי לסקי: שמחתי לשמעו אותם.

גבי לסקי: אבל אני רוצה אולי יותר בפועל איך אפשר באמת לשמור את הייחודיות ושהתיקים האלה לא יישארו מאחור מאחר שיותר סקסי לדון בהלבנות הון של כל מיני עבריינים וכל מיני תפיסות.

גבי לסקי: איך אנחנו דואגים לכך שעבירות, שהדיונים בעניינים אחרים לא יישארו מאחור.

גבי לסקי: תודה.

גלעד קריב: תודה.

גלעד קריב: גברת גואטה.

גלעד קריב: מייד לאחר מכן – חבר הכנסת קרעי, חבר הכנסת כלפון, ואז עורכת הדין ליאת בן ארי.

גלעד קריב: בבקשה.

גלעד קריב: רק אני מבקש לקצר, כי אנחנו ב-11:15 חייבים, על פי הוראת היושב-ראש, לסיים.

גלעד קריב: בסדר?

גלעד קריב: והדיון כמובן יימשך.

גלעד קריב: יש רוויזיה, אני זוכר.

גלעד קריב: כן.

ענת גואטה: בסדר גמור.

ענת גואטה: אדוני כבוד השר, כבוד היושב-ראש, חברי הכנסת נכבדים וכל המשתתפים המכובדים בדיון הזה - - -

זאב בנימין בגין: גברתי, את יכולה לקרב את המיקרופון אלייך?

ענת גואטה: אני משתדלת.

ענת גואטה: זה בסדר עכשיו?

זאב בנימין בגין: או את עצמך למיקרופון.

זאב בנימין בגין: שתי אפשרויות.

ענת גואטה: אוקיי.

ענת גואטה: טוב, שומעים אותי?

ענת גואטה: אז קודם כול, אני רוצה לפתוח ולומר בכנות רבה שאני מגיעה לדיון הזה בלב כבד, והדיון הזה דיון שמדיר שינה מעיניי כבר מזה זמן, מאותו מועד שבו אותה ועדה סיימה את עבודתה.

ענת גואטה: כפי שכולכם תראו כאן בהמשך, אנחנו הרשות לניירות ערך, לצערי, נמצאים כאן בעמדת מיעוט.

ענת גואטה: אבל תפקידי מחייב אותי להציג את העמדה הזאת באופן מפורט בדיון הזה וגם בדיונים הבאים עד שתתקבל ההחלטה.

ענת גואטה: אז קודם כול, אני רוצה גם לומר שהתכלית של הצו היא ברורה וראויה.

ענת גואטה: אנחנו בהחלט רואים חשיבות בקידום ובייעול תהליכי הטיפול בפשיעה הכלכלית בכל היבטי החילוט והתפיסה הנגזרים מהם.

ענת גואטה: אנחנו מסתייגים מהאופן שבו מוצע בצו להגשים את המטרות האלה.

ענת גואטה: לדעתנו, צפוי נזק בלתי הפיך לפעילות בשוק ההון ולציבור המשקיעים מהאופן שבו מוצע להסדיר את הרחבת סמכויות המחלקה הכלכלית.

ענת גואטה: אז כידוע לכם, המחלקה הוקמה לפני כעשור מכוח חוק.

ענת גואטה: המטרה הייתה לרכז תהליכים משפטיים, אזרחיים ופליליים שנוגעים לפעילות בשוק ההון ולהשיג התמחות ויעלות בתחום, משימה שהצליחה ואין על זה עוררין.

ענת גואטה: לצערנו, לנוכח ההצלחה של המהלך הזה, הצו צפוי להסיג אתה ההצלחה הזאת לאחור.

ענת גואטה: הפגיעה הזאת לא מתחייבת, ואפשר בתיקון פשוט להימנע ממנה.

ענת גואטה: מפאת קוצר הדברים, אני לא ארחיב כפי שתכננתי.

ענת גואטה: אני רוצה לסיים ב-11:15.

ענת גואטה: אבל חשוב לציין שההשראה להקמת המחלקה הכלכלית בזמנו הייתה בית המשפט בדלאוור.

ענת גואטה: המוסד שהוקם בעמל רב בישראל משמש מודל לחיקוי לגופים מקבילים לנו בעולם.

ענת גואטה: אנחנו מכירים את המוטיבציה לתיקון הצו והחקיקה שעולה מדוח מבקר המדינה ומדוח ה-FATF.

ענת גואטה: אבל חשוב לציין שהפגיעה במוסד שקיים כרגע היא פגיעה שאולי בעוד חמש שנים גם כן תעלה בדוחות של גופים בין-לאומיים ואולי גם בדוחות המבקר, כך שהדברים עלולים להיעשות אחד על חשבון השני.

ענת גואטה: בתקופה שקדמה להקמת בית המשפט הכלכלי, רק כדי לסבר את האוזן, משך הזמן לטיפול בתיקים היה ארוך ובלתי נסבל.

ענת גואטה: פסק דין רייכרט נמשך כמעט 15 שנה, הליך פלילי בעניין דיסקונט השקעות נמשך כ-11 שנה.

ענת גואטה: התהליכים האלה גרמו לפיגור ולפגיעה קשה באכיפה בתחום, כפי שקורה היום בתחום הלבנת הון ומיסוי, אלא שהאופן שבו מבוקש לתקן את המצב בתחום הלבנת הון ומיסוי הוא על חשבון התהליך המוצלח שהתנהל עד היום.

ענת גואטה: התפיסה שלנו היא שמדובר במטרייה משפטית מורכבת, שהעיסוק בה מחייב התמחות ואיחוד עיסוק.

ענת גואטה: ולכן אנחנו רואים סיכונים כבדים שגלומים באי הסדרה של הפעילות בשוק ההון באופן מגודר ומבודל.

ענת גואטה: אז חשוב לי לציין שראינו במהלך העשור האחרון שיפור משמעותי בגידול במספר התיקים שטופלו, בקצב הטיפול, בחומרת הענישה, באפקטיביות ההרתעה בשוק ההון.

ענת גואטה: אני לא אפרט את כל פסקי הדין החשובים שנידונו במחלקה הכלכלית.

ענת גואטה: אבל בהתייחסות שלנו, שתועבר לכם בכתב מייד בסיום הדיון הזה, אתם תוכלו לראות את הדברים.

ענת גואטה: אני רוצה להתייחס לנקודה שבה מצוי בית המשפט הכלכלי היום, עשור לאחר הקמתו.

ענת גואטה: ובהמשך לדברים שאמרו קודמיי, בית המשפט הכלכלי מצוי כרגע בנקודת מפנה בלי קשר לתיקון, לצו.

ענת גואטה: שלושה מבין שופטיו מועמדים להתמנות לעליון.

ענת גואטה: זאת אומרת, שגם אילולא הדיון הזה, היה צורך בימים אלו לעמול על יצירת מומחיות לשופטים החדשים שיתמנו לבית המשפט הכלכלי.

ענת גואטה: ועל גב הצורך האקוטי לייצר מומחיות חדשה שכרגע תיגרע מבית המשפט הכלכלי, אנחנו מבקשים להכניס אליו עוד תחומי עיסוק נוספים.

ענת גואטה: אז, כפי שנאמר - - -

גלעד קריב: גברת גואטה, רק אנחנו צריכים לסיים כי אנחנו צריכים להצביע על הרוויזיה.

גלעד קריב: וכמובן שתהיה עוד הצגה רחבה שלכם בדיון הבא.

ענת גואטה: אוקיי.

ענת גואטה: בסדר גמור.

ענת גואטה: אז מה שחשוב לי לומר הוא שבאמת התיקון שאנחנו מבקשים הוא תיקון לייחד מחלקה מתמחה שתייצר פיצול מבני בבית המשפט הכלכלי מתוך האינטרס הברור שהצגתי קודם, ושאנחנו מבקשים שהנושא הזה יידון בוועדה הזאת גם בדיוני המשך.

ענת גואטה: שוב, אני מקצרת מפאת המצוקה של הזמנים, אבל אני עוד ארחיב בהמשך.

גלעד קריב: לא, בוודאי.

גלעד קריב: בוודאי.

גלעד קריב: תודה, גברת גואטה.

גלעד קריב: הקול של הרשות הוא כמובן חשוב.

גלעד קריב: זה בדיוק תפקידכם בדיון הזה.

גלעד קריב: אני מבקש באמת שתעבירו לנו גם את החומרים הכתובים וגם נתונים מספריים שאנחנו נדון בהם בפעם הבאה לגבי כמות התיקים.

ענת גואטה: רק, כבוד היושב-ראש, רק עוד מילה אחת חשוב לי לומר.

ענת גואטה: בוועדת השרים שהתקיימה לפני כחודש השתתף נציג משרד האוצר והביע את הסתייגות השר - - -

גלעד קריב: לא.

גלעד קריב: שנייה.

גדעון סער: סליחה, סליחה.

גדעון סער: שר האוצר לא מסתייג מהצו ולא מסתייג מהחוק.

גדעון סער: אני שוחחתי עם שר האוצר.

גדעון סער: משרד האוצר הוא חלק מהסיכום התקציבי סביב האירוע הזה.

גדעון סער: אני מציע שהרשות לניירות ערך תציג את עמדתה, ואפשר לשאול שאלה.

גדעון סער: הוועדה יודעת לשאול את שר האוצר.

גלעד קריב: אני רוצה רגע לומר משהו.

גלעד קריב: הצו אומנם הוא צו של שר המשפטים.

גלעד קריב: הצעת החוק היא הצעת חוק ממשלתית.

גלעד קריב: ובמובן הזה, הצעת החוק - - -

גדעון סער: גם עברה פה אחד בוועדת השרים.

גלעד קריב: בסדר.

גלעד קריב: אני אומר, גם אם היא לא עברה פה אחד.

גלעד קריב: זה לא משנה.

גלעד קריב: הצו הוא צו באמת של שר ספציפי.

גלעד קריב: הצעת החוק המשלימה היא הצעת חוק ממשלתית, וכל משרדי הממשלה תומכים בה.

גלעד קריב: חשוב לי לומר שאנחנו בדיון הבא נבקש התייחסות של יועץ המשפטי של משרד המשפטים או לכל נציג אחר שהשר או המנכ"ל ישלחו.

גלעד קריב: נשמע את זה.

גלעד קריב: דעתה של הרשות לניירות ערך כבודה במקומה מונח.

גלעד קריב: גם אם זו דעת הרשות, אנחנו ניתן את הדעת על הדברים שאת העלית.

גלעד קריב: חבריי, אני שנייה עושה הפסקה בדיון.

גלעד קריב: אתם מוזמנים כמובן להישאר.

גלעד קריב: אני מחדש את הדיון.

גלעד קריב: יש לנו עשר דקות.

גלעד קריב: אנא, זכרו שזה דיון פתיחה.

גלעד קריב: חבר הכנסת קרעי, התייחסות, בבקשה, קצרה, כי נשמע את קולך בהרחבה בדיון הבא.

גלעד קריב: חבר הכנסת כלפון, עורכת הדין בן ארי והשר יסכם.

גלעד קריב: אנא, ממש בקצרה.

גלעד קריב: הקול יישמע בדיוני ההמשך.

גלעד קריב: בבקשה.

שלמה קרעי: תודה, אדוני היושב-ראש.

שלמה קרעי: אי-אפשר לנתק את הדיון שעומד כאן בפנינו בלי התמונה הכוללת.

שלמה קרעי: וכשהשר בא ודיבר בפתח הדברים, אמר תקציב, אמר בתי משפט כלכליים, אמר סמכויות משטרה.

שלמה קרעי: אבל מה הוא לא אמר?

שלמה קרעי: הוא לא אמר מה קורה עם המערכת החולה שהוא אמון עליה.

שלמה קרעי: ואנחנו מכירים מה קורה עם המתפרעים בשומר חומות בנגב, בערים המעורבות.

שלמה קרעי: כל מיני דוגמאות שמתפרסמות חדשות לבקרים.

שלמה קרעי: שופט שהעתיק פסקי דין והכחיש והתנצל והסתיים ללא נקיטת הליכים, שופטים שמשחררים עצורים.

שלמה קרעי: רוב העצורים שוחררו בניגוד לעמדת הפרקליטות.

שלמה קרעי: למה?

שלמה קרעי: כי ככה מתחשק למערכת, לשופטים בבתי המשפט.

גבי לסקי: לא.

גבי לסקי: לא.

גבי לסקי: סליחה.

גבי לסקי: לא.

גלעד קריב: חברת הכנסת לסקי, אבל, אנא.

גבי לסקי: לא.

גבי לסקי: אני מצטערת.

גבי לסקי: אי-אפשר להגיד שהם שוחררו בניגוד לעמדת הפרקליטות.

גבי לסקי: מה, בית המשפט צריך לעשות - - - פרקליטות - - - מעצרים?

גלעד קריב: חברת הכנסת לסקי.

גלעד קריב: חברת הכנסת לסקי, שמענו את הערת הביניים.

שלמה קרעי: בניגוד לעמדת הפרקליטות, בניגוד לאינטרס הלאומי של מדינת ישראל, בתי המשפט, כמו שאמר המפכ"ל, המפכ"ל לא ביקש סמכויות חיפוש נרחבות.

שלמה קרעי: שאלו אותו: איך זה שפורעים משתחררים?

שלמה קרעי: הוא אמר: אני מביא אותם לדלת של בית המשפט, אבל הם משחררים אותם.

שלמה קרעי: אני לא אחראי על זה.

שלמה קרעי: אז במקום לטפל במערכת החולה, מטפלים בסמכויות המשטרה.

שלמה קרעי: אני רוצה לקרוא ציטוט אחד קצר ובזה אני מסיים.

שלמה קרעי: אדוני היושב-ראש, תשמע את הציטוט: "דרישת גנץ מנתניהו להתפטר היא פגיעה בזכות להליך הוגן העומדת לראש הממשלה כמו לכל אזרח במדינה.

שלמה קרעי: הזכות להליך הוגן כמו לחזקת החפות הם נדבכים חשובים של שלטון החוק.

שלמה קרעי: חבל שגנץ לא היה מסוגל להתעלות מעל לשיקולים פוליטיים".

שלמה קרעי: אתה יכול לנחש איזה שר משפטים כתב את הציטוט הזה?

שלמה קרעי: אדוני השר, אתה יודע מי כתב את הציטוט הזה?

גלעד קריב: הכול בסדר.

גלעד קריב: אני מניח שאני יודע מה אתה מנסה לומר לי.

שלמה קרעי: אתה יודע?

גלעד קריב: אבל תאמר, בבקשה.

שלמה קרעי: מי שכתב את הציטוט הזה הוא שר המשפטים, שיושב כאן, לפני שנתיים לגנץ.

שלמה קרעי: אז בלי בושה, בלי להתעלות מעל שיקולים פוליטיים, הוא בא ומתנהל באופן אנטי דמוקרטי.

גלעד קריב: כן.

שלמה קרעי: ולכן, כל הדברים שהוא עושה, כל המהלכים האלה שכאילו באים להראות, להוסיף תחושה של צדק – תטפלו בריקבון שפושה בדמוקרטיה שאתם מביאים כאן.

גלעד קריב: בסדר גמור.

גלעד קריב: ראשית, תודה, חבר הכנסת קרעי.

גלעד קריב: אני אגמול לך בחידון בישיבה הבאה – אני כבר מראש מגלה לך את התשובה – כשאני אצטט את יושב-ראש האופוזיציה מדבריו ביחס לחקירה הפלילית של ראש הממשלה לשעבר אהוד אולמרט.

גדעון סער: אולמרט.

גלעד קריב: נשחק בחידונים.

גלעד קריב: כן.

שלמה קרעי: ואז מה?

שלמה קרעי: ואז מה זה אומר?

שלמה קרעי: שאני מסכים עם מה שנעשה?

שלמה קרעי: לא.

גלעד קריב: לא.

גלעד קריב: אין בעיה.

גלעד קריב: חבר הכנסת כלפון, אנא, בקצרה, בבקשה.

יום טוב חי כלפון: תודה, אדוני היושב-ראש.

יום טוב חי כלפון: אני אתייחס בקצרה.

יום טוב חי כלפון: ברור שהמגמה של התמקצעות בתי המשפט, התמקצעות השופטים היא מגמה ברוכה.

יום טוב חי כלפון: ולכן הקמת בתי המשפט, המחלקות הכלכליות לפני עשור הוכיחה את עצמה.

יום טוב חי כלפון: אבל אני חייב פה לציין שאני כן שותף לחששות בנוגע שאנחנו עוברים הצלחה גדולה שחלילה לא נקלקל את ההצלחה בהרחבת סמכויות.

יום טוב חי כלפון: כמי שעסק בפרקטיקה הזאת – אני התחלתי להיות עורך דין לפני עשור בתחום הליטיגציה המסחרית, ולכן ראיתי במו עיניי עד כמה העניינים האלה מורכבים ועד כמה חשוב מאוד שהשופטים יבינו את המטרייה.

יום טוב חי כלפון: לכן ככל שנרחיב את הסמכויות, מה לעשות, וזה תהליך טבעי, אז השופטים יהיו פחות מומחים.

יום טוב חי כלפון: לכן ההצעה שהועלתה פה על ידי יושבת-ראש הרשות לניירות הערך כן להשאיר במסגרת הרפורמה מחלקה, אפילו אם ההפרדה תהיה לאו דווקא נוקשה במובן הזה שיכול להיות שזה יהיה במסגרת – נמצא פה השופט מרזל, מנהל הנהלת בתי המשפט – שכן, תראו, אפילו ההבנה פה בוועדה שכן השופטים שיש להם באמת מומחיות בעניינים הכלכליים כהגדרתם כיום בחוק ימשיכו לטפל בעניינים האלה.

יום טוב חי כלפון: ובמסגרת הרחבת הסמכויות, אז אם מרחיבים סמכויות וגם מוסיפים תקנים, אז השופטים החדשים שייכנסו לתחום אז יוכלו גם לטפל בעניינים הנוספים האלה.

יום טוב חי כלפון: זאת אומרת, כן להשאיר את המגמה ואת המצב הקיים כיום כדי שחלילה, כשאנחנו באים לתקן, שחלילה לא נקלקל.

גלעד קריב: תודה רבה, חבר הכנסת כלפון.

גלעד קריב: מכיוון שהמשרד המציע, בסופו של דבר, זה משרד המשפטים – אני יודע שנמצא איתנו גם ראש חטיבת החקירות תת-ניצב בואני – אבל אני מבקש רגע שתהיה התייחסות של הדרג המקצועי של משרד המשפטים.

גלעד קריב: זה המשרד המציע.

גלעד קריב: עוד פעם, נשמע את קול כל הגורמים בדיונים.

גלעד קריב: כן.

ארי שווקי: תודה רבה.

ארי שווקי: אני לא אחזור על כל הדברים שאמרו קודמיי, אבל צריכים לקחת כמה דברים בחשבון.

ארי שווקי: קודם כול, המטרה היא לא הפחתת העומס בבתי המשפט במדינת ישראל, אלא המטרה היא באמת הקמת מחלקה ייעודית או הרחבת המחלקה הייעודית שקיימת היום לטיפול בעניינים כלכליים.

ארי שווקי: כשאנחנו מדברים על עניינים כלכליים, צריך לזה התמחות.

ארי שווקי: ואני מבינה שכולם מבינים את העניין הזה.

ארי שווקי: קריאה של דוחות כספיים זה לא דבר מובן מאליו ולא כל אחד מבין אותו.

ארי שווקי: הלכות בהלבנת הון גם, אומנם כבר עבר יותר מעשור מאז שחוקק החוק, אבל עדיין החוק הוא בחיתוליו.

ארי שווקי: אנחנו כל הזמן מפתחים ובתי המשפט קובעים הלכות.

ארי שווקי: והנושא הזה הוא נושא של התמקצעות.

ארי שווקי: שלא לדבר על תכנוני מס.

ארי שווקי: אנחנו נמצאים ועוסקים בתיקים שיש בהם תכנוני מס, כולל כל מיני מסגרות כאלה ואחרות, נאמנויות וכו'.

ארי שווקי: בהחלט צריך התמקצעות לדבר הזה.

ארי שווקי: ואנחנו רואים מה קורה כאשר אין התמקצעות.

ארי שווקי: עכשיו התמקצעות יש לה גם משמעות מבחינת חיסכון בזמן.

ארי שווקי: וזה אני חושבת אחד הדברים המרכזיים שצריך להבין.

ארי שווקי: וזה מה שקרה בבית המשפט הכלכלי או במחלקה הכלכלית כפי שהיא קיימת היום.

ארי שווקי: איך קרה פתאום שמתיקים שנוהלו שבע, שמונה ותשע שנים, כמו שחברתי גברת גואטה הציגה – ואני הייתי שם במחוז הזה; אני הייתי פרקליטת המחוז, כך שאני מודעת היטב לשינוי שקרה.

ארי שווקי: מה שקרה הוא כתוצאה מהתמקצעות, כתוצאה מהבנה של כל הגורמים שנשמעים בפני בית המשפט.

ארי שווקי: כשבית המשפט מבין את העניין, זה חוסך זמן.

ארי שווקי: וכתוצאה מכך, אני חושבת שנחסך יותר מ-30% בזמן שמיעת תיקים.

ארי שווקי: עכשיו, המשמעות של הרתעה בתיקים האלה כחלק מצמצום הזמן היא אקוטית לחלוטין.

ארי שווקי: אני רוצה לומר רק מהשטח.

ארי שווקי: אני בשבוע האחרון ביקשתי לאסוף מהמחוזות השונים תיקים כלכליים רחבי היקף שנשמעים בשנים האחרונות בבתי המשפט בארץ כדי כבודכם תבינו למה אנחנו כל כך משוכנעים שזה הפתרון שצריך לקרות.

ארי שווקי: אז אני כמובן לא אנקוב בשמות התיקים, אבל - - -

גלעד קריב: כן.

גלעד קריב: אבל, ברשותך, מכיוון שחשוב לי שהשר ידבר, אנחנו שנשמע - - -

גדעון סער: לא.

גדעון סער: אני אדבר בסוף הדיון כולו.

גלעד קריב: לא.

גלעד קריב: אנחנו מגיעים לסוף הדיון כולו, כי המליאה התחילה.

גלעד קריב: אה, בסוף הדיון המקיף?

גדעון סער: כן.

גדעון סער: אחרי שנשמע את כולם.

גלעד קריב: בסדר גמור.

גלעד קריב: זאת אומרת, לא הפעם, אלא בדיון הבא.

גלעד קריב: בבקשה.

גלעד קריב: אז עוד שתי דקות, כי אני רוצה לסכם.

ארי שווקי: אני ממש אצמצם.

ארי שווקי: אבל אני רק אומר שבמחוז צפון אנחנו מדברים על שמונה תיקים שעוסקים בעבירות מס, בחשבוניות פיקטיביות.

ארי שווקי: חלקם הוגשו בשנת 2014 וחלקם עוד לא נשמעו אפילו חמישית מעדי התביעה.

ארי שווקי: אנחנו בשנת 2021, תכף 2022, זה המצב.

ארי שווקי: במרכז, בתי משפט בתל אביב ובמרכז, גם אנחנו מדברים על תיקים שהוגשו, תיק שהוגש ב-2014 הוכחות החלו להישמע שנתיים לאחר מכן, והסתיימו בסוף שנת 2020 רק בגלל שזה שנשמע פעם בשבוע כי לא היה זמן לשופטים.

ארי שווקי: סיכומי ההגנה טרם הוגשו.

ארי שווקי: שוב, אנחנו תכף ב-2022.

אוסאמה סעדי: אבל אין הנחיה היום - - -

שלמה קרעי: זה נשמע כמו כתב אישום נגד מערכת המשפט.

גלעד קריב: לא, לא.

גלעד קריב: חברים, בואו, אנחנו חייבים לכבד את המליאה.

אוסאמה סעדי: לא.

אוסאמה סעדי: אבל יש הנחיה של הנשיאה שבתיקי הוכחות יישמעו מיום ליום.

גלעד קריב: מייד.

גלעד קריב: שנייה.

גלעד קריב: כן.

ארי שווקי: זה לא המצב.

ארי שווקי: בפועל אין כוח אדם.

גלעד קריב: כן.

גלעד קריב: טוב.

גלעד קריב: כן, בבקשה.

גבי לסקי: זה בכל התיקים.

אוסאמה סעדי: בכל התיקים - - -

גלעד קריב: מכובדיי, שנייה.

ארי שווקי: אני יכולה כמובן להוסיף דוגמאות.

ארי שווקי: אבל אני חושבת שזה מספיק בשביל להבין את העניין.

גלעד קריב: ברור.

ארי שווקי: בתי המשפט עובדים קשה מאוד.

ארי שווקי: אבל, שוב, התמקצעות תצמצם את משך הזמן.

גלעד קריב: תודה.

ארי שווקי: וזה מתקשר כמובן גם לנושא של התפוסים וגם לטיפול בפשיעה במגזר הערבי, שגם שם אנחנו נמצאים היום במספר תיקים, תיקי ענק של חשבוניות פיקטיביות, שהם לא נשמעים היום.

ארי שווקי: אנחנו מגישים את כתבי האישום ופשוט לא מגיע יומם.

ארי שווקי: ופה אנחנו נמצאים בצרה צרורה.

גלעד קריב: תודה.

גלעד קריב: אני רק אציין, עוד פעם, שהוועדה הזו, אחרי שהיא קראה את הדוח החשוב שיצא מהנהלת בתי המשפט – הסוגיה שאת ציינת לא רק נשענת על עניין התמקצעות.

גלעד קריב: קיים מחסור דרמטי בתקני שיפוט במדינת ישראל בכל הערכאות, בכל התחומים, עינויי הדין הם לא רק בתיקים הכלכליים, הם גם בתחומים האחרים.

גלעד קריב: הזכירה חברת הכנסת לסקי, סוגים של דיונים שהם לא פחות דיני נפשות מהדיונים האלה.

גלעד קריב: ואנחנו הזמנו את הנהלת בית המשפט לראות את הוועדה הזו כגורם שמסייע בהבאת מדינת ישראל למקום הנדרש והראוי מבחינת תקני שיפוט, ואני שמח שהשר נמצא כאן כשהסוגיה עולה.

גלעד קריב: אבל אנחנו חייבים לכבד את הוראת היושב-ראש.

גלעד קריב: אז, ברשותך, חבר הכנסת סעדי, הערה קצרה אנחנו נשמע וכו'.

אוסאמה סעדי: כן.

גלעד קריב: ואם תת-ניצב בואני ירצה להוסיף במשך דקה, שתי דקות, ובזה אנחנו מסיימים ונמשיך בימים הקרובים.

אוסאמה סעדי: כן.

אוסאמה סעדי: כבוד היושב ראש, כבוד השר, כבוד השופט מרזל, תראו, אני הייתי 30 שנה עורך דין.

אוסאמה סעדי: באמת יש עומס אדיר בבתי המשפט.

אוסאמה סעדי: ויש עינוי דין בכלל התיקים, אדוני השר, והשופט מרזל יודע.

אוסאמה סעדי: לפעמים תיק בבית הדין לעבודה במרכז בתל אביב לוקח שלוש, ארבע שנים, חמש שנים שמישהו יקבל את פיצוי פיטורים שלו.

אוסאמה סעדי: אז ההתמקצעות היא מאוד מאוד חשובה.

אוסאמה סעדי: אני זוכר שהיו ימים שבתי משפט שלום ואפילו בתי משפט מחוזי שהיו שופטים שמתעסקים בנזיקין ושופטים שמתעסקים במקרקעין.

אוסאמה סעדי: ברגע שאתה מתמקצע אז זה עוזר גם לשופט, במירכאות או שלא במירכאות, לאכול את התיק.

אוסאמה סעדי: אבל ברגע שאתה נותן לשופט, שהתעסק כל הזמן באזרחי, אתה נותן לו תיק פלילי, זה לא טוב.

אוסאמה סעדי: ולכן זה חשוב מאוד לקשור את זה אלינו, למאבק בפשיעה בחברה הערבית.

אוסאמה סעדי: באמת חשוב מאוד שאת ארגוני פשיעה האלה עם התיקים הכבדים, הלבנת הון, חשבוניות פיקטיביות, מיסים, רשות המיסים, חייבים לייבש את ארגוני פשיעה האלה.

אוסאמה סעדי: וחשוב מאוד שאם באמת תיק מתנהל שש, שבע שנים, ואדם אפילו משוחרר בערבות ולא במעצר עד תום הליכים, אז הוא ימשיך ויעשה את אותו דבר.

אוסאמה סעדי: לכן מצד אחד אנחנו כן חושבים שכן צריך התמקצעות בתי משפט.

אוסאמה סעדי: אני אפילו דיברתי עם כבוד השר ופנינו ליועץ המשפטי לממשלה ונפגשנו איתו להגדיר את העבירות האלה כמכת מדינה.

אוסאמה סעדי: ואז מטבע הדברים, הענישה תהיה גם מחמירה בהתאם ברגע שאתה מגדיר כמכת מדינה.

אוסאמה סעדי: אבל מצד שני, אני מסכים עם כלפון, שאנחנו לא רוצים לקלקל את מה שהצליח.

גלעד קריב: הושג כבר.

אוסאמה סעדי: את מה שהשגנו עם המחלקה הכלכלית בתל אביב, ושופט כבוב, והדוח של השופט כבוב שבעקבותיו למעשה יש את הצו הזה ואת הצעת החוק הזאת.

גלעד קריב: ברור.

אוסאמה סעדי: בהמשך הדיונים, יש לנו הערות לגופם של סעיפים.

אוסאמה סעדי: אבל בגדול אנחנו הצבענו בעד החוק הזה.

גלעד קריב: תודה, חבר הכנסת סעדי.

גלעד קריב: חבר הכנסת בגין בקצרה, תת-ניצב בואני, ואנחנו חותמים את הדיון הראשון.

זאב בנימין בגין: משפט אחד, אדוני היושב-ראש.

זאב בנימין בגין: מנהל בתי המשפט הבין מדברי השר שאין כוונה לפגוע ואין סיבה לפגוע בפעילות הקודמת.

זאב בנימין בגין: אלה דברים חשובים.

זאב בנימין בגין: אנחנו רק צריכים להיות מוטרדים מהתנהלות החיים.

זאב בנימין בגין: אז הכוונה הזה עניין אחד.

זאב בנימין בגין: ואני מניח, אדוני היושב-ראש, ואני מבקש ממך, כבודו, אני חושב שדרוש, מה שנקרא, בחוק אחר דבר מה נוסף לעניין זה.

זאב בנימין בגין: תודה.

גלעד קריב: בסדר גמור.

גלעד קריב: תודה.

גלעד קריב: תת-ניצב בואני אחרון הדוברים, ואנחנו חותמים.

דוד בואני: טוב.

דוד בואני: שלום לכולם ותודה על ההזמנה.

דוד בואני: אני רוצה להגיד כמה דברים, ואני אכנה את זה, מרצפת הייצור, כי לרוב המשטרה מתחילה לחולל את האירוע.

דוד בואני: אז קודם כול, אין פשיעה שאין בה פשיעה כלכלית.

דוד בואני: גם מי שנכנס לגנוב מהמכולת לוקח כסף, לוקח רכוש בשביל לייצר לעצמו כסף.

דוד בואני: אז זו תפיסה שצריך לקחת אותה בחשבון, אחת כמה וכמה כשמדובר בארגוני פשיעה ובפשיעה חמורה.

דוד בואני: אז אין פשיעה שאין בה בסוף תוצר כלכלי.

דוד בואני: אנחנו המשטרה יחסית גם עם רשויות אחרות הבנו את זה כבר לאורך שנים, וחשוב לי שאנשים פה, שהחברים היקרים ישמעו איך המשטרה נערכת.

דוד בואני: בלה"ב הקמנו כוחות משימה שמטפלים בדיוק בציר הכלכלי של העבריינים.

דוד בואני: הקמנו כוחות משימה עם כלל הגופים, עם הפרקליטות, עם רשות המיסים ועם גופים נוספים.

דוד בואני: בכל ימ"ר מחוזי יש לנו מפלג כלכלי, בכל יחידה מרחבית אנחנו מקימים עכשיו צוות שמטפל בתחום הכלכלי.

דוד בואני: המפכ"ל עם כניסתו לתפקיד הקים שני מפלגים כלכליים שיושבים היום במחוז חוף ובמחוז צפון.

דוד בואני: אנחנו בימים הקרובים נקים במחוז מרכז ובמחוז דרום עוד מפלגים כלכליים.

דוד בואני: למה אני אומר את כל התהליך הזה?

דוד בואני: כי ברור לנו שבמהלך הזמן, וכבר בימים הקרובים, משטרת ישראל ביחד עם הפרקליטות ייצרו עוד עשרות תיקים.

דוד בואני: ואם לא יהיה גורם שידע לקבל את התיקים האלה, ברור ששרשרת הערך של רשויות אכיפה בעצם תיקטע באיזשהו תהליך.

דוד בואני: ואם יש פה פקק של שנים, אז ניקח את המכפלות.

דוד בואני: זה אחד.

דוד בואני: ולכן נכון לעכשיו, גם כשאנחנו מדברים, יש 300 שוטרים ממשטרת ישראל באופן ישיר שמטפלים בפשיעה הכלכלית, מעבר לשוטרים נוספים במעגל הרחב יותר.

דוד בואני: התיקים כמו שפורטו פה הם רחבים מאוד, הם בהיקפים אדירים.

דוד בואני: והם תיקים שאין בהם מעצרי תום הליכים לרוב.

דוד בואני: ולכן גם כתב האישום שמוגש על ידי הפרקליטות, הוא מוגש אחרי פרק זמן.

דוד בואני: אין מסוכנות בתיקים האלה, ולכן רוב החשודים משוחררים והתיקים נמשכים שנים רבות.

דוד בואני: אבל אחד הדברים, מבחינתי, המשמעותיים ביותר הוא הטיפולוגיות השונות בתחומים הלבנת ההון.

דוד בואני: וכולנו פה דיברנו על נושא התמחות.

דוד בואני: השוטרים צריכים להתמחות הרבה יותר, הפרקליטים מתמחים, בתי המשפט צריכים להתמחות, כי הטיפולוגיות של העבריינים ביכולת שלהם להסתיר ולהביא לכך שהרשויות לא יתפסו, גם בארץ, אבל בעיקר היום גם בחו"ל, מצריך למידה והתעסקות כל הזמן.

דוד בואני: וזה מאוד מאוד חשוב, והערך עולם הנש"פים שאתם יודעים עליו וכו' וכו'.

גלעד קריב: יש כאן כלל שכשמז

גלעד קריב: כירים ראשי תיבות, אומרים את פירושם.

דוד בואני: נש"פ זה נותן שירותים פיננסיים, מה שהיה פעם עולם הצ'יינג'.

גבי לסקי: איך?

גלעד קריב: נש"פ.

גבי לסקי: נש"פ.

זאב בנימין בגין: נותן שירותים פיננסיים.

גבי לסקי: הינה, למדנו משהו.

גלעד קריב: כן.

דוד בואני: אז זה כל עולם של הארנקים הדיגיטליים ויכולות הסתרה היום של עבריינים, זו יכולת למידה.

דוד בואני: כמו שאמרתי, שוטרים תובעים בבתי משפט.

דוד בואני: ואם תרצו, אני אוכל להרחיב על זה, כולל נתונים.

גלעד קריב: בוודאי.

דוד בואני: אני חושב שאם פורום כזה מכובד מדבר, צריך להביא נתונים על שולחן הדיונים.

דוד בואני: גם רשויות אחרות צריכות להביא נתונים ולראות את האיזונים הנכונים ואיך אפשר לעשות משהו.

דוד בואני: תודה.

גלעד קריב: ראשית, תודה.

גלעד קריב: שנית, אנחנו בהחלט מבקשים נתונים גם ממשרד המשפטים או מהנהלת בתי המשפט לגבי העומסים הצפויים וכו'.

גלעד קריב: חבריי, אנחנו חותמים את הדיון הראשון בעניין.

גלעד קריב: לחבר הכנסת בגין יש פה שני אורחים צעירים שהם פה לרגל חגיגת בר המצווה.

גלעד קריב: אז אולי רק תציגו - - -

זאב בנימין בגין: שלמדו רבות, כן.

גלעד קריב: אז אולי תציגו את שמכם.

גלעד קריב: זכיתם לראות דיון מכובד יחסית, שקט, רגוע.

גלעד קריב: אז רק תאמרו מאיפה אתם, מה שמכם.

גלעד קריב: ומזל טוב, בשם כל חברי הוועדה.

גלעד קריב: כן.

זאב בנימין בגין: שב כאן, אל הרמקול, חזק.

גלעד קריב: כן.

ניר שי: אז קוראים לי ניר שי.

ניר שי: אני גר במעלה החמישה.

ניר שי: ואני בן 13.

גלעד קריב: והחבר שלך?

יהונתן סקברר: אני יהונתן סקברר, בן 12 וכמה חודשים, מצור הדסה.

גלעד קריב: מצור הדסה.

גלעד קריב: ואתם כאן במסגרת משימות בר מצווה?

ניר שי: לא.

ניר שי: במסגרת - - -

גלעד קריב: יוזמה שלכם לבוא ולחגוג פה בר מצווה.

גלעד קריב: נהדר.

זאב בנימין בגין: הם פנו לסבתא.

גלעד קריב: אנחנו מחכים לכם פה.

גלעד קריב: פנו, דרך הסבתא שלהם הגיעו.

גלעד קריב: יופי.

גלעד קריב: אז מזל טוב וכיף שאתם פה.

גלעד קריב: חברים, הדיון נעול.

גלעד קריב: תודה.